জাতির জনক বঙ্গবন্ধু শেখ মুজিবুর রহমানের সুযোগ্য সন্তান বীর মুক্তিযোদ্ধা, স্বাধীনতা পুরস্কার প্রাপ্ত শহীদ শেখ কামাল এর শুভ জন্মদিন ৫ আগষ্ট ১৯৪৯ খ্রি:। তার ৬৫তম জন্মবার্ষিকী উপলক্ষে ৫ আগষ্ট ২০১৪খ্রি: মঙ্গলবার বিকেলে সংগঠনের অস্থায়ী কার্যালয়ে বঙ্গবন্ধু ও জাতীয় চার নেতা স্মৃতি পরিষদের উদ্যোগে শিশু সমাবেশ ও বিশেষ মোনাজাত অনুষ্ঠিত হয়। সংগঠনের সহ সভাপতি হাজী জয়নাল আবেদীন এতে সভাপতিত্ব করেন। শিশু সমাবেশে প্রধান অতিথি ছিলেন সাবেক গণ পরিষদ ও সংসদ সদস্য, বাংলাদেশ আওয়ামী লীগের উপদেষ্টা হাজী মোহাম্মদ ইসহাক মিয়া। প্রধান আলোচক ছিলেন চট্টগ্রাম মহানগর আওয়ামী লীগের সহ-সভাপতি আলহাজ্ব নঈম উদ্দিন আহমদ চৌধুরী, বঙ্গবন্ধু ও জাতীয় চার নেতা স্মৃতি পরিষদের সাধারণ সম্পাদক মো. আবদুর রহিম, যুগ্ম সাধারণ সম্পাদক মো. গিয়াস উদ্দিন হিরু, রেজাউল করিম খন্দকার বুলবুল, মো. শাহ আলম, এম. এ রহমান, কাজী নিজাম হোসেন বেলাল, মো. সাখাওয়াত হোসেন সওকত, ডা. বরুণ কুমার আচার্য বলাই, ডা. আর কে রুবেল, ডা. মো. হাসান, মো. বোরহান উদ্দিন গিফারী প্রমুখ বক্তব্য রাখেন।